**Összeíró toborzás a 2016. évi mezőgazdasági Gazdaságszerkezeti Összeíráshoz**

A Központi Statisztikai Hivatal (KSH) 2016. június 1 és 30. között mezőgazdasági Gazdaságszerkezeti Összeírást (GSZÖ 2016) hajt végre, melyhez felsőoktatási intézményben tanuló, saját eszközzel (tablet, laptop) rendelkező hallgatókat is keres összeírónak. Az összeírásban résztvevőkkel a KSH megbízási szerződést köt.

Az összeírás során a mezőgazdasági tevékenységhez használt földterületről és vetésterületről, állatállományról, továbbá a munkaerővel kapcsolatos adatokról, illetve néhány kiegészítő információról gyűjt adatokat a KSH.

Az összeírónak a mintába került településeken, a számára kijelölt körzetet kell bejárnia házról házra és ott adatokat kell felvennie. Egy összeíróhoz kb. 140-160 cím tartozik, de a körzetek jellegéből adódóan ettől eltérések is lehetnek.

A címek felkeresése során 3 eset lehetséges:

- gazdaság (valamely kritérium alapján eléri az ún. gazdaságküszöböt): teljes kérdőívet kell kitölteni, melynek ideje kb. 30 perc

- gazdaságküszöb alatti háztartás (rendelkezik kis földterülettel, vagy gazdaságküszöböt el nem érő mennyiségű állatállománnyal): csökkentett adattartalmú kérdőív (lajstrominformációk) kerül kitöltésre, melynek ideje kb. 10 perc

- nem adatszolgáltató: állapotkód kerül rögzítésre. A felkeresés ideje kb. 5 perc.

A gazdaságküszöb az alábbiak szerint határozható meg:

Az adatszolgáltató

* által használt *földterület* 2016. június 1-jén legalább
	+ 1500 m2 termőterület (szántó, konyhakert, gyümölcsös, szőlő, gyep (rét+legelő), erdő, halastó, nádas összesen), *vagy*
	+ 500 m2 gyümölcsös és szőlőterület külön-külön vagy együtt, *vagy*
	+ 100 m2 járható üvegház, illetve fóliasátor/ház összesen, *vagy*
	+ 50 m2 gombatermesztésre használt alapterület, *vagy*
* által tartott *állatállomány* 2016. június 1-jén legalább
	+ egy nagyobb élőállat (szarvasmarha, bivaly, sertés, ló, juh, kecske, emu, strucc, szamár, öszvér), *vagy*
	+ 50 db baromfi (tyúk, lúd, kacsa, pulyka, gyöngyös), *vagy*
	+ 25 db házinyúl, *vagy*
	+ 25 db prémes állat, *vagy*
	+ 25 db vágógalamb, *vagy*
	+ 5 méhcsalád, *vagy*
* *mezőgazdasági szolgáltatás*t végzett a megelőző 12 hónap során

(2015. június 1 – 2016. május 31).

Az összeírásra jelentkezőknek az alábbiakban meghatározott paraméterű eszközök valamelyikével kell rendelkezniük:

|  |  |  |
| --- | --- | --- |
| **Szempont** | **Laptop/ultrabook/tablet hibrid** | **Tablet** |
| **Operációs rendszer** | Windows (7, vagy korszerűbb) | Android (4.2, vagy korszerűbb) |
| **Kijelző méret** | Legalább 10’’ | Legalább 7’’ |
| **Kijelző felbontás (minimum)** | Legalább 1280x720 (HD) | 1024 x 768 pixel (160 ppi) |
| **Adatkapcsolat** | Wifi elengedhetetlen3G/4G opcionális, de a KSH előnyben részesíti a 3G képességű eszközzel jelentkezőketNapi egyszeri adathálózati csatlakozás alapkövetelmény! | Wifi elengedhetetlen3G/4G opcionális, de a KSH előnyben részesíti a 3G képességű eszközzel jelentkezőketNapi egyszeri adathálózati csatlakozás alapkövetelmény! |
| **Memória** | 2 GB | 1 GB |
| **Szabad belső tárhely** | 4 GB | 2 GB |
| **Üzemidő (tartalék akkumulátorral is teljesíthető)** | 6 óra  | 6 óra |

 Az összeírás díjtételei az alábbiak (3 féle mezőgazdasági körzetet /bel, kül, szórt/ különböztetünk meg, ezért a díjtételek eltérőek:

|  |  |  |  |
| --- | --- | --- | --- |
|  |  |  |  |
|  | **Belterület** | **Külterület** | **Szétszórt** |
| Kérdőív | 1 200 Ft | 1 400 Ft | 1 600 Ft |
| Küszöb alatti | 150 Ft | 200 Ft | 250 Ft |
| Nem adatszolgáltató | 100 Ft | 150 Ft | 200 Ft |
| Saját eszközzel történő összeírás díjtétele | 20 000 Ft | 20 000 Ft | 20 000 Ft |
| Adatforgalomhoz kapcsolódó internethasználat | 6 000 Ft | 6 000 Ft | 6 000 Ft |
|  |  |  |  |
|  |  |  |  |
| **Egyéb juttatások** |  |  |  |
|  | **Belterület** | **Külterület** | **Szétszórt** |
| Körzet felkeresés díjtétele | 7 000 Ft | 9 000 Ft | 12 000 Ft |
| Település felkeresés | 8000 Ft/település a nem helyben lakó összeírók részére |
| Oktatási költség | 3500 Ft/fő |
| Útiköltség | 2500 Ft/fő |

Az összeírókkal szembeni elvárás:

1. A kérdezőnek az adatfelvételi munkát megelőzően – az előzetesen megkapott oktatási anyagok alapján, az önellenőrző kérdések megválaszolásával - egyénileg fel kell készülnie, s ezt követően megyei oktatáson kell részt vennie.
2. A kérdezőnek a számára kijelölt címek felkeresését ütemesen kell végrehajtani valamint sikertelen kapcsolatfelvétel esetén a címeket legalább háromszor fel kell keresnie.
3. A kérdőív kitöltését megelőzően az adatszolgáltatókat tájékoztatni kell az adatgyűjtés céljáról, fontosságáról, az adatok statisztikai célú felhasználásáról.
4. A felvétel során az összeíró tartja a kapcsolatot a hivatal és az adatszolgáltató között, s a kijelölt címeken élőket teljes körűen be kell vonnia az adatszolgáltatás teljesítésébe.
5. A kérdezőnek valósághű, pontos adatokat tartalmazó kérdőíveket kell felküldenie, amelyet a KSH munkatársai folyamatosan ellenőriznek.
6. Az összeíró a munkáját a KSH területi szervező munkatársa irányítja, így a folyamatos kapcsolattartás elengedhetetlen.

Az összeírók szükséges ismeretei/készségei:

1. A címbejárás és címellenőrzés feladatkör ellátásához:
	1. fizikai terhelhetőség
	2. rugalmas munkaidőben való feladatvégzés: az adatszolgáltatók megkeresése többnyire késő délután, este, valamint hétvégén lehetséges
2. Adatszolgáltatók megkereséséhez, nyomonkövetéséhez:
	1. kapcsolatteremtő készség, határozott fellépés
	2. kitartás, lelkiismeretesség, precizitás
3. Válaszadók meggyőzéséhez:
	1. siker- és eredményorientáltság, optimizmus
	2. konfliktustűrő képesség
4. Adatszolgáltatók tájékoztatásához:
	1. érthető beszédmód, nyelvhelyesség
	2. szakmai ismeretek
5. Időpont-egyeztetéshez:
	1. precizitás, megbízhatóság
	2. tárgyalási, konzultációs készség